Source: https://palfy.blog.sme.sk/c/186501/Sud-rozhodol-Magistrat-nema-utajovat-zapisnice-z-Mestskej-rady.html
Timestamp: 2018-05-25 01:28:48+00:00
Document Index: 15538354

Matched Legal Cases: ['Súd ', 'Súd ', 'súd ', 'súd ', 'súd ', '§ 250', 'Súd ', 'súd ']

Súd rozhodol: Magistrát nemá utajovať zápisnice z Mestskej rady - Pavol Pálfy (blog.sme.sk)
SME.sk > Blog.SME.sk > Pavol Pálfy > Bratislava
Súd rozhodol: Magistrát nemá utajovať zápisnice z Mestskej rady
Autor: Pavol Pálfy | 12.3.2009 o 7:00 | Karma článku: 7,06 | Prečítané: 2019x
V júli 2008 mi magistrát mesta Bratislavy odmietol poskytnúť zápisnicu z Mestskej rady z 19.6.2008. Odvolal som sa, odvolanie magistrát zamietol, tak som ich dal na súd (Žaloba na preskúmanie zákonnosti - September 2008). Týmto ďakujem občianskemu združeniu Občan a demokracia za sprostredkovanie právnej pomoci. To sú tí, ktorí riešia napríklad zverejnenie zmluvy o predaji Slovenských Telekomunikácií (chronológia kauzy). Mesto Bratislava za nesprístupnenie zápisnice dostalo aj cenu Nepriateľský infočin roka 2008. Krajský súd v Bratislave začiatkom februára tohto roka rozhodol v môj prospech a o mesiac neskôr aj doručil rozsudok, z ktorého citujem rozhodnutie:
Krajský súd v Bratislave napadnuté rozhodnutie žalovaného č. EV č. 165/2008, č. 6/2008 zo dňa 24.7.2008 v spojení s rozhodnutím Magistrátu Hlavného mesta SR č. 6/2008, EV.č. 165/2008 zo dňa 4.7.2008 podľa ust. paragrafu 250j ods. 2 písm. a) OSP zrušuje a vec vracia žalovanému na ďalšie konanie.
Žalovaný je povinný zaplatiť žalobcovi [...] trovy konania vo výške 297,14 EUR do 15 dní od nadobudnutia právoplatnosti rozsudku.
Podľa § 250j ods. 2 písm. a) občianskeho súdneho poriadku:
(2) Súd zruší napadnuté rozhodnutie správneho orgánu a podľa okolností aj rozhodnutie správneho orgánu prvého stupňa a vráti vec žalovanému správnemu orgánu na ďalšie konanie, ak po preskúmaní rozhodnutia a postupu správneho orgánu v medziach žaloby dospel k záveru, že
a) rozhodnutie správneho orgánu vychádzalo z nesprávneho právneho posúdenia veci.
Rozsudok ešte nie je právoplatný, mesto sa môže odvolať. Aj keby sa neodvolalo, ešte nemôžem povedať, že som vyhral, lebo súd len vracia vec na ďalšie konanie. Mesto môže znova rozhodnúť o zneprístupnení zápisnice, ale už musí použiť iné dôvody. V každom prípade vás ale budem ďalej informovať.
Kto riešite podobné záležitosti a chcete vedieť:
1. ako bola formulovaná žaloba alebo
2. ako argumentovali obe strany alebo
3. vás zaujíma, čo bolo spomenuté v odôvodnení rozsudku,
Aktuálne (t.j. ku dnešnému dňu) skóre mesta je:
1. Oddialenie sprístupnenia spomínanej zápisnice o 266 dní
2. Zaplatenie súdnych trov 297,14 EUR z našich daní (po právoplatnosti rozsudku)
3. Blokovanie krajského súdu v riešení iných prípadov (súdne prieťahy - téma na samostatný článok, snáď raz)
Možná príčina dopravných nehôd na križovatke D1 - Bajkalská (kruhový objazd)
Štatistika výpredaja: Ktorí poslanci predali najviac z Bratislavy?
10 rád, ako si nezavíriť počítač
V sobotu sú voľby. Koho by som volil v župných voľbách 2009?
Ďalšie články blogera: Pavol Pálfy
Počet článkov 50 Celková karma 0.00 Priemerná čítanosť 3656